Държавен вестник, бр. 84, 2000 г., стр. 9

Б Р О Й  84
Д Ъ Р Ж А В Е Н   В Е С Т Н И К
С Т Р .  9
§ 93. Член 656 се изменя така:
“Назначаване на синдика
Чл. 656. (1) Съдът по несъстоятелността
назначава синдика, избран от първото събра-
ние на кредиторите, ако той отговаря на изис-
кванията по чл. 655 и е дал за това предварител-
но писмено съгласие с нотариална заверка на
подписа. Със същото определение съдът по
несъстоятелността определя и датата за встъп-
ване на синдика в длъжност.
(2) При назначаването му синдикът с пис-
мена декларация с нотариална заверка на под-
писа декларира наличието на условията и лип-
сата на пречки по този закон, участието в тър-
говски дружества като съдружник, акционер,
изпълнението на длъжности ликвидатор, син-
дик и други платени длъжности.
(3) При настъпване на промяна в някое от
обстоятелствата по ал. 2 синдикът е длъжен
незабавно писмено да уведоми съда по несъсто-
ятелността.
(4) Синдикът е длъжен да встъпи в длъж-
ност на датата, определена от съда. Ако това
задължение не е изпълнено, съдът по несъсто-
ятелността в 7-дневен срок заменя назначения
синдик с друго лице измежду посочените от
първото събрание на кредиторите. Ако такива
няма, замяната се извършва с друго лице от
съответния списък и се свиква ново събрание
на кредиторите.”
§ 94. В чл. 657 се правят следните изменения
и допълнения:
1. В ал. 1 се създава нова т. 5:
“5. решение на събранието на кредиторите;”.
2. Досегашните т. 5 и 6 стават съответно
т. 6 и 7.
3. Алинея 3 се изменя така:
“(3) Освободеният по ал. 1, т. 1 и 4 синдик е
длъжен да изпълнява задълженията си до встъп-
ването на новия синдик.”
4. Създават се ал. 4, 5, 6 и 7:
“(4) На обжалване пред апелативния съд
подлежи:
1. определението на съда по несъстоятел-
ността, с което искането по ал. 1, т. 1—6 и по
ал. 2 се оставя без уважение;
2. определението на съда по несъстоятел-
ността, с което искането по ал. 2 се уважава.
(5) Определението за освобождаване на син-
дика подлежи на незабавно изпълнение. Жал-
бата срещу определението за освобождаване на
синдика не спира изпълнението му. Отмяната
на определението за освобождаване на синдика
не възстановява лицето като синдик в това про-
изводство по несъстоятелност. Когато се обжал-
ва определението на съда за освобождаване по
ал. 4, т. 2, определението може да се обжалва
само от синдика.
(6) В случаите по ал. 1 и 2 съдът свиква съб-
рание на кредиторите за избор на нов синдик.
(7) В случаите по ал. 1, т. 2, 3, 5 и 6 и по ал. 2 до
избирането на нов синдик функциите му се из-
пълняват от назначен от съда служебен синдик.”
§ 95. В чл. 658, ал. 1 се правят следните изме-
нения и допълнения:
1. Създава се нова т. 3:
“3. упражнява надзор върху дейността на
длъжника в случаите по чл. 635, ал. 1;”.
2. Досегашните т. 3—14 стават съответно
т. 4—15.
§ 96. В чл. 659 се правят следните изменения
и допълнения:
1. Алинея 1 се изменя така:
“(1) Синдикът записва в прономерован и
прошнурован от него и заверен от съда днев-
ник всяко свое действие, свързано с управле-
нието и разпореждането с вещи и права от иму-
ществото на длъжника или от масата на несъс-
тоятелността. Когато функциите на синдик се
изпълняват от две или повече лица, разногла-
сията между тях и взетите решения се отбеляз-
ват в дневника.”
2. Създава се ал. 3:
“(3) При поискване от кредитор синдикът му
представя дневника по ал. 1, отчета по ал. 2,
както и отчет по конкретно поставените въп-
роси, ако те не са отразени в отчета по ал. 2 за
съответния период.”
§ 97. Член 661 се изменя така:
“Чл. 661. (1) Синдикът получава за своята
работа възнаграждение—текущо и окончател-
но, чийто размер се определя от събранието
на кредиторите. Решение за начина на опре-
деляне на окончателното възнаграждение
може да бъде взето и преди приключване на
дейността на синдика.
(2) Съдът определя текущо възнаграждение
на временния синдик, както и на синдика в слу-
чаите по чл. 657, ал. 6 при назначаването му.
(3) Текущото възнаграждение се изплаща
ежемесечно.
(4) Окончателното възнаграждение на син-
дика се определя в зависимост от следните об-
стоятелства:
1. спазване на процесуалните срокове;
2. дали списъкът на приетите от синдика
вземания е одобрен от съда без извършване на
промени в него;
3. извършените действия и уважените иско-
ве за попълване масата на несъстоятелността;
4. прекратяване на производство по несъс-
тоятелност поради утвърждаване на план за
оздравяване;
5. осребряването на имуществото при обя-
вяване в несъстоятелност;
6. други обстоятелства от значение за срока на
производството и за масата на несъстоятелността.
(5) Окончателното възнаграждение може да
се определи и като процент от имуществото, с
което е попълнена масата на несъстоятелност-
та, и/или като процент от стойността на осреб-
рените активи.
(6) В случаите, когато събранието на креди-
торите не е могло да вземе решение за избор на
синдик или решение за определяне на възна-
граждението на синдика, то се определя от съда.”